I. Tréning Center Kupa

Nyílt Magyarbiliárd Verseny versenykiírása

(120-as szimpla játék egyéni kategória)

1. A verseny célja:

· A Békés megyében közkedvelt „120-as” biliárdjáték további népszerűsítése.

· Szervezett keretek között játéklehetőség biztosítása a nevezni kívánó játékosok részére.

2. A verseny helye és ideje:

Helye: Tréning Center Sport- és Szabadidőközpont. Békéscsaba Víztároló utca 2.

Játéknap:
2011. augusztus 6. szombat
A mérkőzések  9.00 órától folyamatosan zajlanak.

3. A verseny rendezője:

Tréning Center Sportegyesület (www.treningcenter.hu)

A versenybizottság:
Laurinyecz György (elnök) - heteskft1@t-online.hu





Nemes Attila - treningcenter@t-online.hu 
4. A verseny résztvevői:

Minden 16. életévét betöltött játékos, aki elfogadja a versenykiírásban rögzítetteket, a megadott határidőig benevez, s a nevezési díjat legkésőbb a sorsolásig befizeti. 

5. Nevezés:

írásban, a mellékelt nevezési lapon.

A versenybizottság legfeljebb 32 fő nevezését tudja fogadni, beérkezési sorrendben

Cím: Tréning Center - 5600 Békéscsaba Víztároló u. 2. Tel: 66 452-392 Fax: 66 325-294.

Nevezési határidő: 2011. augusztus 6. szombat 8.00.

Sorsolás: A verseny napján 8.30

6. Nevezési díj:

2.000,- Ft / fő.

7. A lebonyolítás módja: 

Egyenes kieséses, vigaszágas rendszer szerint. Így az első vereségét elszenvedő játékos nem esik ki a versenyből, hanem vigaszágon folytatja a küzdelmet. (tehát legalább még egy mérkőzést játszik) A verseny döntőjét a főágon győztes (tehát veretlen) játékos játssza a vigaszág győztesével.

A verseny 3 db 105 x 210-es asztalon zajlik.

8. Egyéb rendelkezések:
· A mérkőzéseket az asztalokhoz tartozó golyókkal és bábúkkal kell játszani. Dákó korlátozott számban biztosított, de saját dákóval is lehet játszani.

· A nevezők számától függően a verseny lebonyolítási rendjének változtatási jogát fenntartjuk. A végleges lebonyolítási rend a sorsoláson kerül ismertetésre.

· A versenyen a 120-as játék Magyar Bábus Biliárd Egyesület által elfogadott játékszabálya érvényes, mely megtalálható a www.magyarbiliard.hu honlapon és a verseny helyszínén.

Békéscsaba, 2011-07-15.








Versenybizottság
